Aquest dossier recull recursos i documents que aporten elements de reflexió sobre les condicions personals, socials i laborals que afecten la dona amb discapacitat i que posen en evidència que, malgrat certes iniciatives d'èxit, la perspectiva de gènere en l'àmbit de la discapacitat és encara una fita pendent d'assolir.
Per ampliar i/o completar la informació, podeu consultar els dossiers Sexoafectivitat de les persones amb discapacitat i diversitat funcional, Tracte i llenguatge inclusius i Vida independent i autodeterminació publicats per DIXIT amb anterioritat.
Tots els recursos referenciats en aquest dossier estan disponibles per a consulta i préstec als centres DIXIT i la majoria també es poden consultar en línia.
Violència: tolerància zero: programa de prevenció de l'Obra Social "la Caixa": suport psicosocial i prevenció de la violència de gènere en dones amb discapacitat.
Materials per a treballar l'apoderament i la resiliència de les dones amb discapacitat que pateixen violència de gènere, organitzats en 8 tallers que contenen temes i activitats diverses: Taller 0: creant el grup; Taller 1: desenvolupant una identitat completa; Taller 2: donant coherència a la meva vida; Taller 3: cap a l'autonomia i el control de la pròpia vida; Taller 4: l'experiència de la maternitat.
Dones amb discapacitat que són mares; Taller 5: participació social com a espai de desenvolupament persona; Taller 6: les dones amb discapacitat empoderades; Taller 7: conclusions finals.
Quadern polifònic fruit de tres anys de converses, reflexions i trobades, on hi van participar persones amb discapacitat, dones feministes i altres inclassificables en la seva redacció.
S'aborden qüestions com la vulnerabilitat i les cures, la normativització dels cossos i les seves discriminacions, l'autonomia i la independència o la tancada institucional de la diferència.
Investigació duta a terme a Mèxic que mostra com, mitjançant recursos personals i socials, les dones amb discapacitat arriben a tenir parella i a transgredir les normes i estereotips associats a la discapacitat i al gènere.
És un procés complex en el qual cal superar limitacions i obstacles relacionats amb contextos discapacitants que qüestionen la seva decisió a gaudir de relacions afectives i sexuals plenes.
Aquest llibre qüestiona els models assistencialistes i rehabilitadors vigents i proposa una nova forma de mirar i pensar la discapacitat i la dependència, fruit del saber que sorgeix de l'experiència, el dubte, la interrogació i la contradicció.
S'analitza la situació de la dona amb discapacitat a Espanya, a partir de 4 eixos d'estudi: l'accés a l'educació i el treball; la participació a la vida pública; els drets sexuals i reproductius; la violència masclista.
Prèviament, s'aporten dades demogràfiques per contextualitzar el marc d'anàlisi.
Gènere i diversitat funcional: una violència invisible.
Barcelona: Institut de Ciències Polítiques i Socials, 2015.
Estudi del grup de recerca Ciutats i Persones de l'ICPS que reflexiona sobre "la situació de les dones amb discapacitat/diversitat funcional i com es troben situades i afectades per la violència de gènere.
Dones que, al trobar-se vivint i construint la seva identitat marcades per, com a mínim, dos sistemes de desigualtat –el patriarcat i el capacitisme–, mantenen una negociació específica amb la violència estructural i la violència concreta que se'n deriva".
Informe que té com a objectiu donar a conèixer la situació de violència de gènere que s'exerceix sobre les dones amb discapacitat a partir d'una lectura crítica dels resultats de la Macroencuesta de violencia contra la mujer 2015.
Revisa també experiències internacionales sobre estudis similars i proposa orientacions per a l'estudi de la realidad de les dones amb discapacitat no com un grup homogeni sinó des de la diversitat.
Estudi que posa en evidència que la major part de les diferències de gènere en el món del treball del col·lectiu de persones amb discapacitat reprodueixen les diferències de gènere del mercat laboral global (relatives a la formació, incorporació, retribució, trajectòria laboral, etc.) tot i que amb condicions pitjors tant pel que fa l'accés com a l'evolució de la trajectòria laboral.
Dirigida per Ana Peláez Narváez, presidenta del Comitè de Dones del Foro Europeu de la Discapacitat, aquesta obra coral reflexiona sobre el dret de ser mare i sobre els condicionants psicològics, socials, legals i mèdics que han d'afrontar les dones amb discapacitat.
El darrer capítol inclou el testimoni de diverses dones que expliquen la seva experiència de la maternitat i la discapacitat.
Document que presenta unes pautes pràctiques i concretes per oferir serveis en matèria de violència de gènere i de drets de salut sexual i reproductiva inclusius i accessibles per a les dones amb discapacitat.
També dona indicacions per orientar les intervencions d'acord amb les necessitats específiques de les diverses discapacitats.
El document també està disponible en anglès, francès i en format de lectura fàcil.
Diagnosi sobre les caraterístiques i les necessitats de les dones amb discapacitat en el món rural.
Partint d'un taller i d'entrevistes estructurades, l'informe recull les seves opinions respecte la seva qualitat de vida, la seva vida quotidiana (domèstica, productiva i reproductiva) i les discriminacions que pateixen (a nivell de recursos, accessibilitat, etc.) i que limiten el seu apoderament i autonomia.
Recomanacions formulades per la Fundació CERMI Mujeres i el Fòrum Europeu de la Discapacitat per prevenir i posar fi a l'esterilització forçosa de dones i nenes amb discapacitat.
S'incideix en les conseqüències de l'esterilització, els mites, la situació mundial, la capacitat jurídica, la perspectiva dels drets humans, la regulació normativa a Espanya i s'inclouen testimonis diversos.
Obra fruit de la tesi doctoral de l'autora que defensa, tot el llarg del llibre, "situar les experiències personals de les dones amb discapacitat com a eina per a la investigació de situacions d'opressió i de resistència".
Així, construeix un marc teòric basat en experiències d'autores en primera persona que mostren la realitat social de les dones amb discapacitat que qüestiona i descontrueix el model patriacal i normatiu imperant.
Manual de caràcter tècnic que de la mà d'experts i professionals diversos ofereix una visió àmplia i multidisciplinària de temes com: l'accessibilitat, la vida independent, la formació i l'ocupació, l'educació, la violència i l'abús, la salut, els drets sexuals i reproductius, etc., sempre des dels principis de la igualtat i la no discriminació por raó de gènere i discapacitat, i amb la finalitat d'aconseguir a la inclusió efectiva de les dones i nenes amb discapacitat.
III Jornada Accessibilitat Universal: dones i accessibilitat: perspectives i recursos bibliogràfics.
Recull d'aportacions de la Jornada realitzada el 8 de març a Vic, resultat de la recerca duta a terme dins del projecte «Gènere i accessibilitat finançat per l'Institut Català de les Dones durant els anys 2010 i 2011.
Inclou un llistat exhaustiu de recursos bibliogràfics sobre la perspectiva de gènere en temes vinculats a l'accessibilitat des d'una mirada interdisciplinària.
Inclou llibres i articles especialitzats, monogràfics i recursos en línia.
A: Autonomía personal, núm. 12 (2014), p.
"Matrimoni i reproducció en una dona amb síndrome de Down".
"Violència, dona i diversitat funcional: la vulnerabilitat augmentada".
A: Educació social, núm. 58 (set./des.
"La violència de gènere i la dona amb discapacitat".
Pel·lícula francesa basada en la novel·la del mateix títol que va guanyar 4 premis César i que explica la història d'amor i de superació d'Ali, un pare de família que passa per un mal moment, i d'Stéphanie, una domadora d'orques que pateix un greu accident laboral.
Direcció i presentació: Sandra Balagué.
1 fitxer de reproducció en temps real (ca.
Entrevista a Teresa Palahí, secretària general de la Fundació ONCE.
Forma part del cicle d'entrevistes audiovisuals 'Donasses', iniciativa de l'Institut Català de les Dones que té l'objectiu de reconèixer i donar visibilitat a dones amb una trajectòria professional destacada i, alhora, atorgar valor i divulgar, des de la dimensió de gènere, el seu àmbit de coneixement i activitat.
Ha elaborat una bibliografia sobre violència de gènere i discapacitat i coordina i edita la Revista española de discapacidad.
Associació amb gairebé 25 anys de vida que neix amb l'objectiu d'evidenciar la violència exercida a les dones no estàndars, que anomena "estandardització", model sustentat pel patriarcat heteronormatiu, i que treballa per a l'eliminació de les convencions i els prejudicis.
Fruit del seu treball, l'any 2015 van publicar el llibre L'Escala k: una metodologia per mesurar els avenços de la inclusió social en la dona no estàndard, que presenta el seu mètode per analitzar el grau de discriminació de col·lectius desfavorits.
Fòrum Europeu de la Discapacitat (EDF)
Entitat no governamental que aplega organitzacions que defensen els interessos de més de 100 millons de persones amb discapacitat d'Europa.
Una de les línies de treball de l'organització és la igualtat de gènere i compta amb un Comitè de dones que vetlla per a incorporar la visió de gènere en totes les seves polítiques i documents i per a la inclusió de les dones i nenes amb discapacitat.
Organització sense ànim de lucre que neix l'any 2014 que treballa per a la igualtat de condicions de les dones amb discapacitat en el marc dels drets humans i les llibertats fonamentals.
Dins la col·lecció Generosidad publica informes i manuals que incideixen en la promoció dels drets de les dones amb discapacitat i donen pautes per a promoure la transversalitat de gènere en les polítiques públiques.
Fundada el 2012, aquesta associació treballa en la defensa dels drets de les dones amb discapacitat incidint en temes com la violència de gènere; la salut i els drets sexuals i reproductius; la discriminació, l'estigma i els estereotips; l'accés a la justícia; la participació i la inclusió social, etc.